დომინიკ კრენი

დომინიკ კრენი (; დ. 1965) — ფრანგი შეფი. იგი ერთადერთი ქალი შეფ-მზარეულია შეერთებულ შტატებში, რომელმაც მოიპოვა სამი მიშლენის ვარსკვლავი, მისი რესტორნის Atelier Crenn-ისთვის, სან-ფრანცისკოში, კალიფორნია.

ბიოგრაფია
კრენი  წარმოშობით ლოკრონანიდანაა,  ის 18 თვის ასაკში იშვილა ფრანგმა წყვილმა ვერსალიდან. მან მრავალი ზაფხული გაატარა ბრეტანში, საოჯახო ფერმაში. დედამისმა, პროფესიით მზარეულმა,   მცირეწლოვანი ქალიშვილი პარიზში წაიყვანა, სადაც ის ინდურ, ჩინურ, იაპონურ და ვიეტნამურ რესტორნებში მუშაობდა. მამამისი  პოლიტიკოსი  იყო.

კრენის გამოცდილებამ საოჯახო ფერმაში, დედასთან ერთად კერძების მომზადებაში მონაწილეობამ და ცნობილ რესტორნებში ვიზიტებმა განავითარეს მისი კულინარიული გემოვნება.  კრენს არ მოსწონდა მამაკაცების მიერ დომინირებული ფრანგული კულინარიული სცენა.

კრენმა მიიღო ბაკალავრის ხარისხი ეკონომიკაში და მაგისტრის ხარისხი საერთაშორისო ბიზნესში. 2019 წლის დეკემბერში კრენი თავის შეყვარებულზე, მსახიობ მარია ბელოზე დაინიშნა.

კარიერა
კრენი1980-იანი წლების ბოლოს სან-ფრანცისკოში, შეერთებულ შტატებში, თავისი კულინარიული მისწრაფებების განსახორციელებლად წავიდა. მისი პირველი პოზიცია რესტორან stars-ში იყო, მთელს ქალაქში ყველაზე ცნობილ რესტორანში, რომელსაც მართავდა ცნობილი შეფ-მზარეული Jeremiah Tower. ორი წლის შემდეგ, იგი გადავიდა სამუშაოდ ისეთ რესტორნებში, როგორებიცაა Campton Place, 2223 Market და Yoyo Bistro სასტუმრო Miyako-ში, სანამ დაიკავებდა თანამდებობას რესტორნის მთავარი მზარეულის პოზიციაზე Intercontinental Hotel-ში ჯაკარტაში, ინდონეზიაში. ის იყო ინდონეზიაში პირველი ქალი შეფ- მზარეული, მაგრამ 1998 წელს სამოქალაქო არეულობის დროს იძულებული გახდა დაეტოვებინა ქვეყანა.

შეერთებულ შტატებში დაბრუნების შემდეგ, იგი გახდა Manhattan Country Club-ის აღმასრულებელი შეფ-მზარეული Manhattan Beach-ში, Los Angeles, California და შემდეგ Abode Restaurant and Lounge-ში სანტა-მონიკაში, კალიფორნია. 2008 წელს სასტუმრო ინტერკონტინენტალის მენეჯმენტმა შესთავაზა მას ახალი თანამდებობა და ისიც შეუერთდა ლუსს სან-ფრანცისკოში, სადაც 2009 წელს მიშლენის პირველი ვარსკვლავი მიენიჭა, ხოლო შემდეგ წელს მიენიჭა კიდევ ერთ ვარსკვლავიანი რეიტინგი.

2011 წელს მან გახსნა თავისი რესტორანი Atelier Crenn სან-ფრანცისკოში. Michelin Guide-მა რესტორანს ორ ვარსკვლავიანი რეიტინგი მიანიჭა, რითაც კრენი გახდა პირველი ქალი შეფ-მზარეული, რომელმაც შეერთებულ შტატებში ორი ვარსკვლავი მიიღო. Atelier Crenn-ს კვლავ მიენიჭა ორი ვარსკვლავი 2014 წელს.  მას მიენიჭა საუკეთესო ქალი შეფ-მზარეულის ტიტული 2016 წელს მსოფლიოს 50 საუკეთესო რესტორნის ჯილდოს მიხედვით. კრენი გამოჩნდა შეფ-ის მაგიდის მე-2 სეზონში, დოკუმენტური ფილმების სერია Netflix-ზე. 2018 წელს კრენმა მიშლენის მესამე ვარსკვლავი მოიპოვა.

შთაგონებული მისი ბავშვობის კერძებით ბრეტანში 2015 წელს Petit Crenn გაიხსნა. 2016 წელს Crenn-მა გამოაცხადა, რომ აპირებს გახსნას Bar Crenn, ღვინის ბარი პატარა თეფშებით, Atelier Crenn-ის გვერდით. 2018 წლის მარტში Bar Crenn გაიხსნა, რომელმაც პირველ წელს მიშლენის ვარსკვლავი მოიპოვა, რაც იმას ნიშნავს, რომ Crenn ამჟამად ფლობს მიშლენის ოთხ ვარსკვლავს. 2018 წელს კრენს მიენიჭა James Beard-ის ფონდის ჯილდო საუკეთესო შეფ-მზარეული: West.

სამზარეულოს ფილოსოფია
კრენი საკუთარ თავს მხატვრად მიიჩნევს და მის კერძებს „პოეტურ კულინარიას“ უწოდებს. ქეთი მაკლაფლინი აღნიშნავს Crenn-ის პროფილში The Wall Street Journal- ისთვის, რომ Atelier Crenn „ემსახურება სამზარეულოს იმდენად ვიზუალურად, ტექსტურულად და კონცეპტუალურად, რამაც გაახარა და გააოცა კრიტიკოსები და მიიპყრო საერთაშორისო ყურადღება“.

ცნობილია, რომ კრენი კარგად ეპყრობა თავის პერსონალს, გაურბის ყვირილს, რაც გავრცელებული იყო პროფესიონალურ სამზარეულოებში ათწლეულების განმავლობაში. ის ასევე ცნობილია იმით, რომ დადის მაგიდებს შორის და ესალმება თავის სტუმრებს.

ბიბლიოგრაფია
არამხატვრული



კატეგორია:დაბადებული 1965
კატეგორია:ამერიკელი შეფ-მზარეულები
კატეგორია:ამერიკელი ქალები
კატეგორია:ცოცხალი ადამიანები